Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 21 ก.พ.66
Daily Focus-บล.ฟินันเซีย ไซรัส ประจำวันที่ 21 ก.พ.66
21 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (21 ก.พ.66) คาด SET แกว่ง Sideways ในกรอบ 1,650-1,667 จุด บรรยากาศการลงทุนโดยรวมขาดปัจจัยใหม่หลังตลาดหุ้นสหรัฐฯเมื่อคืนปิดทำการ ขณะที่ปัจจัยกดดันจากเงินเฟ้อสหรัฐฯที่สูง รวมถึงการปรับขึ้นดอกเบี้ยของ FED ที่มากขึ้นสะท้อนผ่านการปรับขึ้นของ Bond Yield สหรัฐฯราว 40-50 bps ซึ่งใกล้เคียงกับ Peak Rate ของ FED ที่คาดปรับขึ้นจาก 4.75-5% เป็น 5.25-5.5%
ส่วนปัจจัยในประเทศโฟกัสหลักยังคงอยู่ที่ผลประกอบการบริษัทจดทะเบียนไตรมาส 4/65 ซึ่งโดยรวมแม้จะต่ำกว่าที่ตลาดประเมิน แต่ Sector สำคัญที่ให้น้ำหนักบวกอย่าง Consumption และ Reopening Play คาดว่ายังแข็งแรง โดยเห็นสัญญาณบวกจาก MAKRO ที่ไม่ต่ำคาด หากหุ้นหลักในกลุ่มฯตัวอื่นๆ ออกมาในทิศทางเดียวกัน เชื่อว่าจะช่วยทำให้แรงขายชะลอลงและเพิ่มความเชื่อมั่นต่อแนวโน้มการฟื้นตัวในไตรมาส 1/66 ถึงปี 66
โดยยังมองจังหวะพักตัวของดัชนียังเป็นโอกาสในการสะสมระยะกลาง-ยาวจากเศรษฐกิจไทยที่ทยอยเร่งตัว แนวรับหลักที่ทำให้ SET Index ยังอยู่ในแนวโน้มขาขึ้นในภาพระยะกลางอยู่ที่ 1,630+- จุด ส่วนระยะยาวหากมีจังหวะทดสอบแนวจิตวิทยาที่ 1,600 จุดหรือต่ำกว่าจะเป็นจุดในการเข้าลงทุนที่น่าสนใจ
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. :  BA, BDMS, BEM, CENTEL, NOBLE